Document ID: /roh_data/filtered/fineweb-2-filterrobots_roh.jsonl.gz/43188

Il Canada registrescha dapli fugitivs dals Stadis Unids. Trais giadas dapli requirents d'asil sajan vegnids dumbrads, uschia las autoritads. Al lieu da cunfin Lacolle en la provinza da Québec haja in reporter dumbrà dumengia en damaun passa 150 persunas ch’hajan traversà il cunfin a pe.
Ils blers fugitivs vegnian dal Haiti, dal Jemen e da la Somalia. Per tema da la politica d’immigraziun rigurusa dals Stadis Unids, sajan dapi l’entschatta da l’onn plirs millis requirents d’asil fugids en il pajais vischin, uschia las autoritads dal Canada.
RR novitads 09:00